AgustaWestland AW139

AgustaWestland AW139 on AgustaWestlandi (varem ka Agusta) Itaalias loodud üldotstarbeline kahemootoriline keskmise raskusklassi otsingu- ja päästekopter, mida ehitatakse ka Ameerika Ühendriikides ja pannakse koosteosadest kokku ka Venemaal.

Esialgu arendas Agusta kopterit koostöös Belliga, tähistuseks oli Agusta-Bell AB139. Pärast Belli loobumist projektist ning Agusta ja Westlandi ühinemist 2000. aastal AgustaWestlandiks sai kopteri uueks tähiseks AW139.

Üldist 
AW139 kopteril on kaks Pratt & Whitney PT6C-67C gaasiturbiinmootorit. Kopter koostatakse eri konfiguratsioonides, sealhulgas politseikopter, meditsiinikopter, VIPide transpordikopter, otsingu- ja päästekopter, avamere naftaplatvormide tugiteenistuse kopter. 

Kopter tegi esmalennu Itaalias Varese provintsis Cascina Costas (Samarate fraktsioon) 2001. aasta 3. veebruaril. Esimene seeriatootmise kopter valmis 2002. aasta 24. juunil. Enam kui 740 tellitud kopterist on üle antud 600 kopterit (2013. aasta oktoobri seisuga).

Disain ja arendus 
Agusta Westland AW193 disainimist ja välja arendamist alustati 1997. aastal Itaalias, kopteritootja Agusta ja helikopterite tootja Bell Huey koostööna. Projekti ajendiks oli vahetada välja vanad Bell Huey kopterid, mida Bell Huey ehitas siiani Agusta litsentsiga. Projekti eesmärgiks oli ehitada kaks erinevat õhusõidukit: klassikaline kopter ning kaldrootoriga õhusõiduk. AW193 esmalend toimus 2001. aastal 3. veebruaril Itaalias Cascina Costas. 2022. aasta seisuga toodetakse AW193 koptereid Itaalias, USAs ja Venemaal.

Modifikatsioonid 
 AB139 – 54 esimest Agusta Itaalias ehitatud kopterit
 AW139 – tähistus alates tootesarja 55. kopterist
 HH-139A – 10 Itaalia lennuväe kopteri tähistus
 VH-139A – Itaalia lennuväe kahele VIP-idele mõeldud kopterite tähistus

Eesti Politsei- ja Piirivalveameti kasutuses olevad kopterid 

Eesti Politsei ja Piirivalveametil on kasutuses kolm AW193 kopterit. Nende meeskond koosneb kuni neljast isikust – kahest piloodist, pinnalpäästjast ja vintsioperaatorist. Kopterid on konfigureeritud teostama otsinguid, kiirabi, patrull-lende ja päästetöid merel ning maismaal. Konfiguratsioonid sisaldavad näiteks vintsi, liuglükanduksi külgedel ja soojuskaamerat. Kopterid suudavad pardale võtta kuni 11 reisijat ning lennuaeg on kuni 210 minutit.

Tehnilised andmed ja hooldus 
AW139 kopteril on kaks Pratt ja Whitney PT6C-67C gaasiturbiinmootorit. Kokku toodavad mootorid 2284 kW (3062 hp). Kopteri maksimaalne lennukiirus on 310 km/h ja kruiisikiirus on 306 km/h. Lennukaugus on 1061 km ning maksimaalne õhus viibimise aeg on 5 tundi ja 13 minutit. Suurim lubatud lennukõrgus on 6096 m. Olenevalt konfiguratsioonist on võimalik pardale võtta kuni 15 inimest. 
	
Agusta Westland  AW139 kere inspektsioon toimub 300, 600, 1200 ja 2400 lennatud tunni järel või iga 12, 24, 48 kuu möödudes. Agusta Westland AW139 mootorite inspektsioon toimub 300, 600, 900 lennatud tunni järel. Mootori kapitaalremont tuleb teostada peale 5000 lennutundi.

Käitajad

Sõjavägi 

 Araabia Ühendemiraatide õhujõud (Al-Quwwāt al-Jawiyya al-Imārātiyya)
 8 × AW139

 Egiptuse õhujõud (Al-Quwwat al-Jawwiyya al-Misriyya)
 2 × AW139

 Aer Chór na hÉireann
 6 × AW139

 Itaalia õhujõud (Aeronautica Militare)
 15º Stormo
 10 × HH-139A
 31º Stormo
 2 × VH-139A VIPide transpordiks, 1 kopter on juba üle antud

 Katari emiiri õhujõud
 kõik tellitud 18 kopterit on üle antud

 Küprose õhujõud (Kypriaki Stratiotiki Aeroporia)
 3 × AW139 (otsingu- ja päästekopter)

 Stormo aereo maltese
 1 kopter tellitud, optsioon veel 2 tellimiseks

 Namiibia õhujõud
 2 kopterit VIP-ide transpordiks

 5 kopterit

Riikide valitsused 

 United States Customs and Border Protection
 Los Angelese tuletõrje
 3 kopterit

 Queenslandi valitsus
 3 kopterit

 Piirivalve

 Politsei- ja Piirivalveameti lennusalk
 3 kopterit

 Hispaania rannavalve
 8 kopterit

 Hollandi politsei

 Guardia di Finanza
 2 kopterit, alates 2008
  (Corpo delle capitanerie di porto – Guardia Costiera)
 4 kopterit
 Polizia di Stato
 2 kopterit ekspluatatsioonis, kokku tellitud 8 kopterit

 Tokio politsei
 2 kopterit
 Jaapani rannavalve
 11 kopterit

 Rannavalve
 3 kopterit

 9 kopterit

 Rootsi rannavalve

Tsiviilkasutus 

 Azal
 tellitud 8 kopterit (2013)

 UTair
 35–49 kopterit, alates 2011

 118 kopterit järgmistes keskustes: Como, Milano, Grosseto, Massa, Sondrio, Cuneo, Aosta, Palermo, Torino, Levaldigi, Borgosesia ja Alessandria
 Trento kopteriüksus
 2 kopterit
 Alidaunia
 2 kopterit tellitud

Kirjeldus

Viited

Välislingid 

 AW139 page on Leonardocompany.com
 AW139 Specs & Photo on flugzeuginfo.net
 European Aviation Safety Agency Type Certificate Data Sheet
 Federal Aviation Authority Type Certificate Data Sheet

Helikopterid